b'\n_START_ARTICLE_\nMilan Prelog (1879.)\n_START_SECTION_\n\xc5\xbdivotopis\n_START_PARAGRAPH_\nMilan Prelog rodio se u Zagrebu 1879. godine. Otac je hrvatskoga nobelovca Vladimira Preloga i povjesni\xc4\x8dara umjetnosti Milana Preloga, te djed informati\xc4\x8dara i diplomata Nenada Preloga. Osnovno\xc5\xa1kolsko obrazovanje stekao je u Zagrebu gdje je i maturirao u Klasi\xc4\x8dnoj gimnaziji 1896. godine. Studij povijesti zavr\xc5\xa1io u Pragu gdje je i doktorirao 1900. godine. Bio je profesorom na gimnazijama u Sarajevu i Osijeku. Profesorom op\xc4\x87e povijesti srednjeg i novog vijeka na Filozofskom fakultetu u Zagrebu bio je od 1922. do 1926. godine. Dio je karijere proveo u Makedoniji, gdje je tako\xc4\x91er bio profesorom op\xc4\x87e povijesti srednjeg vijeka na Filozofskom fakultetu u Skoplju od 1927. do 1931. godine. _NEWLINE_Umro je u Zagrebu 24. prosinca 1931. godine od posljedica ozljede koju je zadobio 8. studenoga 1931. godine, na birali\xc5\xa1tu, padom na klizavim drvenim stubama jedne skopske osnovne \xc5\xa1kole.'